**Tenk Községi Önkormányzat Képviselő-testületének**

**7/2014. (XI.18.) önkormányzati rendelete**

 **A szociális tűzifa támogatás helyi szabályairól**

Tenk Község Önkormányzata Képviselő-testülete az Alaptörvény 32. Cikk (2) bekezdése alapján, a szociális igazgatásról szóló 1993. évi III. törvény (*továbbiakban*: Szt) 2. §-ában kapott felhatalmazás alapján, a 25. § (3) bek. b.) pontja, a 26. §, 32. § (3) bek. és a 47. § (1) bek. alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva a helyi önkormányzatok szociális célú tüzelőanyag vásárláshoz kapcsolódó kiegészítő támogatásról szóló 46/2014. (IX.25.) BM rendelet végrehajtására a következőket rendeli el:

 **A rendelet célja, hatálya**

 **1.§**

(1) A települési önkormányzatok szociális célú tüzelőanyag vásárlásához kapcsolódó kiegészítő támogatásról szóló 46/2014.(IX.25.) BM rendelet alapján, a központi költségvetés, a helyi önkormányzatok szociális célú tűzifavásárlásához kapcsolódó kiegészítő támogatást biztosított, Tenk Község Önkormányzata számára.

(2) E rendelet célja, hogy Tenk községben élők részére, támogatást nyújtson, szociális rászorultsága alapján, valamint tekintettel a törvényi felhatalmazásra, meghatározza a természetben nyújtott szociális ellátás, az egyszeri tűzifajuttatás, mint ellátási forma, jogosultsági feltételeit, az igénylés és odaítélés menetét.

(3) E rendelet hatálya kiterjed a Tenk közigazgatási területén életvitelszerűen lakó és ott lakcímmel rendelkező állampolgárokra.

 **A támogatás elbírálásánál előnyt biztosító feltételek**

**2. §.**

(1) Az önkormányzat a rendelkezésre álló keret mértékéig, a rászoruló személyeket, vissza nem térítendő természetbeni támogatásként, legfeljebb 5 erdei m3 szociális tűzifa támogatásban részesíti.

(2) A támogatás megállapításakor előnyben kell részesíteni azt, aki az Szt. szerint:

a) aktív korúak ellátására,

b) időskorúak járadékára,

c) lakásfenntartási támogatásra jogosult,

d) a gyermekek védelméről és a gyámügyi igazgatásról szóló 1997 évi XXXI. törvényben szabályozott hátrányos és halmozottan hátrányos gyermeket nevelő család,

e)[[1]](#footnote-1) akinek a családjában az egy főre jutó jövedelme nem haladja meg: egyedül élő esetén a mindenkori öregségi nyugdíj legkisebb összegének a 300%-át, családban élő esetén a mindenkori öregségi nyugdíj legkisebb összegének a 200%-át.

(3) A támogatás megállapításánál- a fentieken túl- előnyt élveznek még az alábbi kérelmezők:
a) kiskorú gyermekét egyedülállóként nevelő;

b) három, vagy több gyermeket nevelő családok;

c) időskorú vagy tartósan beteg, tartósan munkanélküliek;

d) átmenetileg vagy időszakosan létfenntartási gondokkal küzdők.

**A támogatás elosztására vonatkozó eljárási szabályok**

**3. §.**

(1) A támogatás megállapítása iránti eljárás kérelemre indul. A kérelmeket, legkésőbb **2014. december 15. napjáig,** lehet benyújtani ezen rendelet 1. számú melléklete szerinti formanyomtatványon, az Átányi Közös Önkormányzati Hivatal Tenki Kirendeltségénél.

(2) A kérelmek elbírálása- átruházott hatáskörben- Tenk Községi Önkormányzat polgármesterének hatáskörébe tartozik, aki a támogatásról legkésőbb a kérelem benyújtásától számított 15 napon belül dönt.

(3) Az azonos lakcímmel rendelkező több kérelmező esetén, csak egy személy részére lehet támogatást megállapítani.

(4) A tűzifa átvételét a jogosult átvételi elismervény aláírásával igazolja, e rendelet 2. számú melléklete szerint.

**A támogatás forrása**

**4.§.**

A támogatás kizárólagos forrása – a fenti BM rendelet szerint az Önkormányzat számára megállapított 1.493.520.- Ft kiegészítő támogatás, valamint az Önkormányzat által biztosított 106.680 Ft továbbá a szállítási költség. A forrás felhasználását követően benyújtott kérelmeket- függetlenül attól, hogy azok a 2. §-ban meghatározott feltételeknek megfelelnek-e és a 4.§- ban meghatározott határidőn belül beérkeztek-e,- el kell utasítani.

**5.§.**

A rendelet kihirdetését követő napon lép hatályba, és 2015. március 31.-én hatályát veszti.

Tenk, 2014. november 18.

 **Szopkó Tamás Dányiné Szórád Ibolya**

 **polgármester jegyző**

**Záradék:

Kihirdetve: 2014. november 18.**

**Dányiné Szórád Ibolya**

 **jegyző**

**1. számú melléklet 7/2014. (XI.18.) önkormányzati rendelethez[[2]](#footnote-2)**

**A kérelem 2014. december 15. napjáig lehet benyújtani!**

**K É R E L E M**

szociális tűzifa támogatás megállapítására

Kérelmező neve (születési név is)…………...........................................................

Kérelmező születési helye, ideje:…………………………………………………

Kérelmező anyja neve: ...........................................................................................

Kérelmező lakóhelye: 3359. Tenk, .........................................................................
Kérelmező TAJ száma:……………………………………………………………

Telefonszám (nem kötelező megadni): .................................................................................

Kérelmező a lakásban milyen jogcímen tartózkodik:

 a./ tulajdonos, b./ bérlő, c./ családtag, d./ egyéb

A lakásban vele együtt élő közeli hozzátartozók száma:………..fő

Lakás nagysága: ........................m2. Komfort fokozat: szükség lakás

Szobák száma: .......................... komfort nélküli

 komfortos

Büntetőjogi felelősségem tudatában kijelentem, hogy lakásomat **vegyes fűtéssel, fával, szénnel fűtöm,** a juttatásként kapott fát, kizárólag a lakásom fűtésére használom fel.

**Az Önkormányzat fenntartja a jogát, hogy helyszínen ellenőrizze a nyilatkozatban közölt adatok valódiságát.**

Büntetőjogi felelősségem tudatában kijelentem, hogy a közölt adatok a valóságnak megfelelnek.
Kérelmemhez csatolom továbbá- a jövedelemnyilatkozaton túl- a támogatás elbírálásánál előnyt biztosító feltételek igazolásához az alábbiakat:
……………………………………………………………………………………………………………………………………………………………………………………………………………………………………………………………………………………………………………………………………………………………………………………………………….....

Tenk, 2014. ................. hó ... nap

..........................................................

kérelmező

**Jövedelem nyilatkozat**

**A kérelmezővel közös háztartásban élő közeli hozzátartozók:**

Név: Születési hely, idő: Foglalkozás:

*(1)* …......................................................................................................................................................

*(2)* …......................................................................................................................................................

*(3) …*......................................................................................................................................................

*(4)* …......................................................................................................................................................

*(5) …......................................................................................................................................................*

*(6) …......................................................................................................................................................*

*(7) …......................................................................................................................................................*

*Jövedelmi adatok*

***A jövedelem típusa Kérelmező A családban élő közeli hozzátartozók***

|  |  |  |  |  |
| --- | --- | --- | --- | --- |
| Munkaviszonyból és más foglalkoztatásijogviszonyból származó:  |  |  |  |  |
| Társas és egyéni vállalkozásból,őstermelői, illetve szellemi és más önálló |  |  |  |  |
| őstermelői, illetve szellemi és más önállótevékenységből származó |  |  |  |  |
| Táppénz, gyermekgondozásitámogatások |  |  |  |  |
| Nyugellátás és egyéb nyugdíjszerűrendszeres szociális ellátások |  |  |  |  |
| Önkormányzat és munkaügyi szervekáltal folyósított ellátások |  |  |  |  |
| Egyéb jövedelem |  |  |  |  |
| Önkormányzat felé fennálló tartozás |  |  |  |  |
| Összes jövedelem |  |  |  |  |

***Tenk, 2014. év……………………hó………nap***

 ***………………………….***

 ***kérelmező***

***2. melléklet a 7/2014. (XI.18.)* *önkormányzati rendelethez***

***Átvételi elismervény***

………………………………………………………..(név) TENK, ………………………út

……. szám alatti lakos aláírásommal elismerem, hogy a mai napon Tenk Községi Önkormányzat Képviselő-testületének, a szociális tűzifa támogatásáról szóló önkormányzati rendelete alapján megállapított természetbeni juttatásként ……… q mennyiségű tűzifát

**átvettem.**

**T e n k,2014. ………………………..**

**…………………………………….. ……………………………………….**

 **átadó átvevő**

1. Módosította: 8/2014.(XI.26.) 1. §. Hatályos: 2014. november 27. [↑](#footnote-ref-1)
2. Módosította: 8/2014.(XI.26.) 2.§. hatályos: 2014. november 27. [↑](#footnote-ref-2)